JUAN NAVARRO GUANYA LA SISENA EDICIÓ DEL CONCURS DE GRAFITS 'ALAQUÀS ART URBÀ'
02/10/2024

# JUAN NAVARRO GUANYA LA SISENA EDICIÓ DEL CONCURS DE GRAFITS 'ALAQUÀS ART URBÀ'

*   02/10/2024
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=22287

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22287%2F0&title=Ajuntament%20d%27Alaqu%C3%A0s.%20Premsa.JUAN%20NAVARRO%20GUANYA%20LA%20SISENA%20EDICI%C3%93%20DEL%20CONCURS%20DE%20GRAFITS%20%27ALAQU%C3%80S%20ART%20URB%C3%80%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22287/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22287/02102024whatsapp_image_2024-09-27_at_10_06_28_2__Form_4.jpg)](https://www.alaquas.org/ficheros/documentos/2024/2/22287/02102024whatsapp_image_2024-09-27_at_10_06_28_2__Form_10.jpg "<a href='https://www.alaquas.org/ficheros/documentos/2024/2/22287/02102024whatsapp_image_2024-09-27_at_10_06_28_2__Form_10.jpg' target=_blank><i class='fa fa-external-link' aria-hidden='true'></i>.JUAN NAVARRO GUANYA LA SISENA EDICIÓ DEL CONCURS DE GRAFITS 'ALAQUÀS ART URBÀ'</a>")

El nou grafit es plasmarà al mur de l'IES Clara Campoamor i la temàtica girarà entorn a la commemoració del Dia Mundial de la Salut Mental que se celebra el 10 d'octubre.

L’artista Juan Navarro, més conegut a Instagram per @asemnavarro, ha sigut el guanyador de la sisena edició del Concurs de Grafits ‘Alaquàs Art Urbà’ convocat per la Regidoria de Joventut i Cooperació Internacional de l’Ajuntament d’Alaquàs.

El comité de valoració format per l’Alcalde d’Alaquàs, Toni Saura, el Regidor de Joventut, Cooperació Internacional, Javi Antúnez, la Regidora de Benestar Social i Majors, Elena Solís, la integrant del grup de Corresponsals Juvenils 2024, Carolina Álvarez, el membre del grup HiHop Audiokings en representació de les associacions i col·lectius relacionats amb la cultura urbana, Ángel Jaén Gómez, i tècnics del Departament de Joventut i Cooperació Internacional i del Departament de Salut Mental de l’Ajuntament d’Alaquàs, es van reunir la passada setmana per a estudiar les propostes.

Aquest certamen es convoca des de fa sis anys amb l’objectiu d’oferir al públic jove creatiu l’oportunitat de plasmar la seua particular manera de fer art en forma de grafit en diverses zones d’Alaquàs per tal de contribuir al seu embelliment i al seu reclam turístic. Per això, el grafit del guanyador s’executarà durant les pròximes setmanes al mur de l’IES Clara Campoamor, just enfront de l’Albereda Sud.

La temàtica del concurs d’enguany va ser elegida en commemoració del Dia Mundial de la Salut Mental que se celebra el proper 10 d’octubre.